5 SEPTEMBER 2009 (SAT)
一早計劃好今日去個好地方影相,點知.....原來大肥豬今日下午要返公司幫手攪個活動,所以邊度到冇得去啦!
一個人在家的日子最好就係執嘢,哈哈...我都好勤力,洗好左個廁所、廚房仲執好晒啲地方添。(真係自己都覺得自己好乖)
忙碌左一個下午,又剛剛好大肥豬就放工,所以我地相約去尖沙咀行街食晚飯。
匯合後,大肥豬就話今日同我去唔到好地方影相,不如就近近地去九龍公園行吓影吓先啦。
雖然九龍公園之前都去影過一次,不過難得大肥豬提意,當然唔放過咁好機會去影..影...影~
原本都以為中午過後去影相唔會咁晒,不過個太陽實在太熱。終於我地都係去左個文化館入面影相,貪佢有冷氣舒服啲。
文化館嘅環境都幾好,真係一個影相好地方嚟呀~
沒有留言:
發佈留言